open-index/open-wikipedia-markdown huggingface dataset:
ম্যাডিসন মুর

**ম্যাডিসন মুর**  (জন্ম ) একজন আফ্রিকীয়-মার্কিন শিল্পী, পণ্ডিত এবং ডিজে। তিনি  ব্রাউন বিশ্ববিদ্যালয়ের একজন সহকারী অধ্যাপক এবং ২০১৮ সালের *"ফ্যাবুলাস: দ্য রাইজ অফ দ্য বিউটিফুল এক্সেন্ট্রিক"* বইয়ের লেখক। তাঁর কাজ কৃষ্ণাঙ্গ কুইয়ার এবং ট্রান্সজেন্ডারদের সংস্কৃতির উপর দৃষ্টি নিবদ্ধ করে।

## প্রাথমিক জীবন এবং শিক্ষা
মুরের জন্ম মিসৌরির ফার্গুসনে। তাঁর দিদিমা তাঁকে "একটি পরিশ্রমী শ্রমজীবী" পরিবারে বড় করে করে তুলেছেন। ছোটবেলায়, তিনি একজন ধ্রুপদী বেহালাবাদক হওয়ার জন্য পড়াশোনা করেছিলেন, কিন্তু একটি সঙ্গীতবিদ্যালয় কর্তৃক প্রত্যাখ্যাত হওয়ার পর তিনি আর বাদ্যযন্ত্রটি ব্যবহার করেন নি।

মিশিগান বিশ্ববিদ্যালয়ে  পড়াশোনার সময়, মুর ফরাসি সাহিত্যে স্নাতক ডিগ্রি অর্জন করেন এবং ফরাসি সমকামী পর্নোগ্রাফির উপর একটি থিসিস লেখেন। তিনি ইয়েল বিশ্ববিদ্যালয় থেকে স্নাতকোত্তর ডিগ্রি অর্জন করেন এবং আমেরিকান স্টাডিজে পিএইচডি ডিগ্রি অর্জন করেন।

## কর্মজীবন
মুর ব্রাউন বিশ্ববিদ্যালয়ে আধুনিক সংস্কৃতি ও গণমাধ্যমের সহকারী অধ্যাপক হিসেবে কর্মরত। পূর্বে, তিনি লন্ডনের কিংস কলেজে জাতি, কুইয়ার এবং মিডিয়া স্টাডিজে পোস্টডক্টরাল গবেষণা সহযোগী হিসেবে, ভার্জিনিয়া কমনওয়েলথ বিশ্ববিদ্যালয়ে লিঙ্গ, যৌনতা এবং নারী অধ্যয়নের সহকারী অধ্যাপক হিসেবে, এবং সাউদার্ন ক্যালিফোর্নিয়া বিশ্ববিদ্যালয়ের রোস্কি স্কুল অফ আর্ট অ্যান্ড ডিজাইনে সমালোচনামূলক অধ্যয়নের সহকারী অধ্যাপক হিসেবে কাজ করেছেন।

২০১৮ সালে, মুর তাঁর প্রথম বই *ফ্যাবুলাস: দ্য রাইজ অফ দ্য বিউটিফুল এক্সেন্ট্রিক* প্রকাশ করেন, সেখানে কুইয়ার বিনোদনকারী, ফ্যাশন ডিজাইনার এবং অন্যান্যদের সাথে তাদের সংস্কৃতি এবং নান্দনিকতা সম্পর্কে সাক্ষাৎকার অন্তর্ভুক্ত রয়েছে। সাক্ষাৎকারে অংশগ্রহণকারীদের মধ্যে রয়েছেন পরিবেশন শিল্পী অলোক বৈদ-মেনন, পেপার পেপার ও ভিক্টোরিয়া সিন; পোশাক ডিজাইনার প্যাট্রিসিয়া ফিল্ড; ভোগ নৃত্যশিল্পী , এবং বেহালাবাদক আমাদেউস লিওপোল্ড।

২০১৯ সালে, মুর অভিনেতা ও গায়ক বিলি পোর্টারকে ‘ক্যাম্প’ এবং বলরুম সংস্কৃতির প্রভাব নিয়ে মেট্রোপলিটন মিউজিয়াম অব আর্টের একটি অনুষ্ঠানের জন্য সাক্ষাৎকার নেন, যা *ক্যাম্প: নোটস অন ফ্যাশন* প্রদর্শনীর অংশ হিসেবে অনুষ্ঠিত হয়েছিল।

২০২২ সালে, মুর দ্য কিচেনে প্রথম "নাইটলাইফ-ইন-রেসিডেন্সি" তে কাজ করেছিলেন, যেখানে তিনি কুইয়ার নাইটলাইফ এবং ক্লাব সংস্কৃতির উপর প্রোগ্রাম পরিচালনা করেছিলেন।

২০২৫ সালের জুন মাসে, *প্রাইড মান্থ* উদযাপনে হাইপারপপ-এ গুগল ডুডল তৈরিতে অবদান রাখার জন্য মুরকে কৃতিত্ব দেওয়া হয়েছিল।

## ব্যক্তিগত জীবন
মুর নিজেকে "একজন কৃষ্ণাঙ্গ, কুইয়ার, অ-দ্বৈত লিঙ্গের ব্যক্তি" হিসেবে বর্ণনা করেন। তিনি নিজের জন্য "যে কোন সর্বনাম" ব্যবহার করেন।  তিনি তাঁর নিজস্ব কুইয়ার পরিচয় গ্রহণ করতে সাহায্য করার জন্য প্রিন্সকে কৃতিত্ব দেন, যিনি সেই উজ্জ্বল, নপুংসক সৌন্দর্যের মূর্ত রূপ দিয়েছিলেন।

## মন্তব্য

## তথ্যসূত্র

## বহিঃসংযোগ

* 
* 

বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
বিষয়শ্রেণী:ব্রাউন বিশ্ববিদ্যালয়ের শিক্ষক
বিষয়শ্রেণী:আফ্রিকান-মার্কিন এলজিবিটিকিউ ব্যক্তি
বিষয়শ্রেণী:১৯৮০-এর দশকে জন্ম
বিষয়শ্রেণী:জীবিত ব্যক্তি
ড্র্যাগ কন প্যানেল এক্সট্রাভ্যাগাঞ্জা

**ড্র্যাগ কন প্যানেল এক্সট্রাভ্যাগাঞ্জা** হলো *রূপলস ড্র্যাগ রেস*-এর দশম মৌসুমের ষষ্ঠ পর্ব। এমিলি ভি. গর্ডন এবং কুমেল নানজিয়ানি ছিলেন এর অতিথি বিচারক।

## পর্ব

ডান|থাম্ব|ব্লেয়ার সেন্ট ক্লেয়ার (২০২২ সালে রূপলস ড্র্যাগকন এলএ- তে গৃহীত চিত্র) প্রতিযোগিতা থেকে বাদ পড়েন।
এই পর্বের অনু-চ্যালেঞ্জে প্রতিযোগীদের কেবল বস্তুর উপর বসে সেগুলোকে শনাক্ত করতে বলা হয়। আসিয়া ও'হারাকে এই পর্বের বিজয়ী ঘোষণা করা হয়।

মূল চ্যালেঞ্জে প্রতিযোগীদের সরাসরি দর্শকদের সামনে রূপলস ড্র্যাগকন প্যানেল তৈরি এবং প্রযোজনা করার দায়িত্ব দেওয়া হয়। পছন্দনীয়তার জন্য বিচার্য বিষয় এবং দলগুলি নিম্নরূপ:

* শরীর: ইউরেকা, ক্যামেরন মাইকেলস, এবং মোনেট এক্স চেঞ্জ
* মুখ: অ্যাকোয়ারিয়া, এশিয়া ও'হারা, এবং মনিক হার্ট
* চুল: ব্লেয়ার সেন্ট ক্লেয়ার, মিজ ক্র্যাকার এবং দ্য ভিক্সেন

রানওয়ে থিম ছিল "হ্যাটস ইনক্রেডিবল"। এমিলি ভি. গর্ডন এবং কুমেল নানজিয়ানি ছিলেন এর অতিথি বিচারক। ইউরেকা মূল চ্যালেঞ্জে জয়লাভ করেন। ব্লেয়ার সেন্ট ক্লেয়ার এবং দ্য ভিক্সেন শেষ দিকে স্থানলাভ করেন এবং ডায়ানা রসের "আই'ম কামিং আউট" (১৯৮০) গানে ঠোঁট মেলানো প্রতিযোগিতায় সম্মুখীন হন। ব্লেয়ার সেন্ট ক্লেয়ার প্রতিযোগিতা থেকে বাদ পড়েন।

## সমাদর
*দ্য এ.ভি. ক্লাব*-এর অলিভার সাভা পর্বটিকে 'A-' রেটিং দেন। *গে টাইমস* ২০১৮ সালে মৌসুমের তেরোটি সেরা রানওয়ে সাজের একটি পর্যালোচনায় এশিয়া ও'হারার সাজকে সপ্তম স্থান দিয়েছে।

## তথ্যসূত্র

বিষয়শ্রেণী:টেলিভিশন ধারাবাহিক
বিষয়শ্রেণী:আমেরিকান টেলিভিশন ধারাবাহিক
বিষয়শ্রেণী:রূপলস ড্র্যাগ রেস
জোসেফ সাইমন্ডস

**জোসেফ বেডে সাইমন্ডস** ওবিই (১৭ জানুয়ারি ১৯০০ - ২৯ মার্চ ১৯৮৫) যুক্তরাজ্যের একজন লেবার পার্টির রাজনীতিবিদ ছিলেন। তিনি ১৯৫৯ সাল থেকে ১৯৭০ সালের সাধারণ নির্বাচনে স্বাস্থ্যগত কারণে পদত্যাগ করার আগ পর্যন্ত কাম্বারল্যান্ডের হোয়াইটহ্যাভেন নির্বাচনী এলাকার সংসদ সদস্য (এমপি) ছিলেন। তিনি জ্যারো মার্চের একজন সংগঠক এবং সংসদে পেশ করা আবেদনপত্রের প্রথম স্বাক্ষরকারী ছিলেন। 

সাইমন্ডস তার পিতা-মাতার ২১ সন্তানের একজন ছিলেন। তিনি ভারতে দ্য ব্ল্যাক ওয়াচ (রয়েল হাইল্যান্ড রেজিমেন্ট)-এর সাথে কাজ করেছিলেন এবং সার্জেন্ট মেজর পদে পৌঁছেছিলেন। তিনি মেরি লাভিনিয়া হ্যারিসনকে বিয়ে করেন যার সাথে তার ১৩ সন্তান ছিল। ১৯৪৬ সাল থেকে পরিবারটি হেডওয়ার্থ ভিউতে তিন শয়নকক্ষ বিশিষ্ট একটি কাউন্সিল হাউসে বসবাস করত।

নির্বাচিত পদমর্যাদার পাশাপাশি সাইমন্ডস তার জীবদ্দশায় আরও অনেক পদে অধিষ্ঠিত ছিলেন, যার মধ্যে রয়েছে কাউন্সিলর এবং জ্যারোর মেয়র এবং জাতীয় আবাসন কমিটির চেয়ারম্যান। ১৯৫৭ সালের নববর্ষ সম্মাননায় তিনি প্রতিবন্ধীদের সেবা প্রদানের জন্য অফিসার অফ দ্য অর্ডার অফ দ্য ব্রিটিশ এম্পায়ার নিযুক্ত হন এবং টাইন টানেল ক্রসিং নির্মাণে তিনি গুরুত্বপূর্ণ ভূমিকা পালন করেন, সেতু নির্মাণের পরিবর্তে, যার নির্মাণের জন্য অনেক ভালো মানের কাউন্সিল হাউস ভেঙে ফেলার প্রয়োজন হত।

## তথ্যসূত্র

## বহিঃসংযোগ
*

বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা
বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:কামব্রিয়ার সংসদ সদস্য
বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০
বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬
বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪
বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯
বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য
বিষয়শ্রেণী:জিএমবি (ট্রেড ইউনিয়ন) সমর্থিত সংসদ সদস্য
বিষয়শ্রেণী:১৯৮৫-এ মৃত্যু
বিষয়শ্রেণী:১৯০০-এ জন্ম
উইল থর্ন

ডান|থাম্ব|287x287পিক্সেল| উইল থর্ন।
**উইলিয়াম জেমস থর্ন** সিবিই (৮ অক্টোবর ১৮৫৭ - ২ জানুয়ারি ১৯৪৬) ছিলেন একজন ব্রিটিশ ট্রেড ইউনিয়নবাদী, কর্মী এবং প্রথম লেবার পার্লামেন্ট সদস্যদের একজন।

## রাজনৈতিক জীবন
থর্ন বহু বছর ধরে ওয়েস্ট হ্যাম বরো কাউন্সিলে দায়িত্ব পালন করেছেন এবং ১৯১৭ থেকে ১৯১৮ সাল পর্যন্ত মেয়র ছিলেন।

১৮৮২ সালে থর্ন লন্ডনে চলে যান এবং একটি গ্যাস কারখানায় চাকরি পান। থর্ন সোশ্যাল ডেমোক্রেটিক ফেডারেশনে (SDF)-এ যোগ দেন এবং শাখা সম্পাদক হন। খুব একটা শিক্ষিত না হলেও থর্ন কার্ল মার্ক্সের কন্যা এলিনর মার্ক্সের সহায়তায় তার পড়ার দক্ষতা উন্নত করেছিলেন।

১৮৮৯ সালে তিনি ন্যাশনাল ইউনিয়ন অফ গ্যাস ওয়ার্কার্স অ্যান্ড জেনারেল লেবারার্স প্রতিষ্ঠায় সাহায্য করেন, যা অন্যতম বিশিষ্ট নিউ ইউনিয়ন এবং এর সাধারণ সম্পাদক হন। তিনি ইউনিয়ন এবং এর উত্তরসূরিদের মধ্যে এই পদটি ধরে রেখেছিলেন। এটি ১৯২৪ সালে GMWU হয়ে ওঠে এবং ১৯৩৪ সাল পর্যন্ত স্থায়ী হয়। থর্ন ১৮৮৯ সালে লন্ডন ডক স্ট্রাইক সংগঠিত করতেও সাহায্য করেছিলেন।

তিনি লেবার প্রার্থী হিসেবে বেশ কয়েকটি নির্বাচনে প্রতিদ্বন্দ্বিতা করেছিলেন, অবশেষে ১৯০৬ সালের সাধারণ নির্বাচনে ওয়েস্ট হ্যাম সাউথের প্রতিনিধিত্বকারী একটি আসন জয়ের আগে। ব্রিটিশ সমাজতান্ত্রিক দলে পরিণত হওয়ার পর তিনি এসডিএফ-এর সাথেই ছিলেন। ১৯১৭ সালের রুশ বিপ্লবের পরপরই থর্ন সোভিয়েত ইউনিয়ন সফর করেন।

তিনি ১৯১৮ সালে প্লাইস্টো আসন থেকে ৯৪.৯% ভোট পেয়ে জয়লাভ করেন, যা লেবার প্রার্থীর জন্য একটি রেকর্ড যা আজও অক্ষুণ্ণ। ১৯৪৫ সালের সাধারণ নির্বাচনে অবসর গ্রহণের আগ পর্যন্ত তিনি এটি ধরে রেখেছিলেন, ৮৭ বছর বয়সে - সেই সময়ের সবচেয়ে বয়স্ক সদস্য।

## তথ্যসূত্র

## বহিঃসংযোগ
* 

বিষয়শ্রেণী:যুক্তরাজ্যের প্রিভি কাউন্সিলের সদস্য
বিষয়শ্রেণী:ট্রেড ইউনিয়ন কংগ্রেসের সংসদীয় কমিটির সদস্য
বিষয়শ্রেণী:ট্রেড ইউনিয়ন কংগ্রেসের সভাপতি
বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫
বিষয়শ্রেণী:যুক্তরাজ্যের সংসদ সদস্য ১৯৩১-১৯৩৫
বিষয়শ্রেণী:যুক্তরাজ্যের সংসদ সদস্য ১৯২৯-১৯৩১
বিষয়শ্রেণী:যুক্তরাজ্যের সংসদ সদস্য ১৯২৪-১৯২৯
বিষয়শ্রেণী:যুক্তরাজ্যের সংসদ সদস্য ১৯২৩-১৯২৪
বিষয়শ্রেণী:যুক্তরাজ্যের সংসদ সদস্য ১৯২২-১৯২৩
বিষয়শ্রেণী:যুক্তরাজ্যের সংসদ সদস্য ১৯১৮-১৯২২
বিষয়শ্রেণী:যুক্তরাজ্যের সংসদ সদস্য ১৯১০-১৯১৮
বিষয়শ্রেণী:যুক্তরাজ্যের সংসদ সদস্য ১৯১০
বিষয়শ্রেণী:যুক্তরাজ্যের সংসদ সদস্য ১৯০৬-১৯১০
বিষয়শ্রেণী:জিএমবি (ট্রেড ইউনিয়ন) সমর্থিত সংসদ সদস্য
বিষয়শ্রেণী:বৃহত্তর লন্ডনের কাউন্সিলর
বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য
বিষয়শ্রেণী:১৯৪৬-এ মৃত্যু
বিষয়শ্রেণী:১৮৫৭-এ জন্ম
বিষয়শ্রেণী:বৃহত্তর লন্ডনের মেয়র
বিষয়শ্রেণী:ব্রিটিশ ট্রেড ইউনিয়নের নেতা
বিষয়শ্রেণী:জিএমবি (ট্রেড ইউনিয়ন) এর সাধারণ সম্পাদক
বিষয়শ্রেণী:ব্রিটিশ সমাজতান্ত্রিক দলের সদস্য
বিষয়শ্রেণী:বার্মিংহাম, ওয়েস্ট মিডল্যান্ডসের রাজনীতিবিদ
বিষয়শ্রেণী:বার্মিংহাম, ওয়েস্ট মিডল্যান্ডসের সক্রিয় কর্মী
বিষয়শ্রেণী:সামাজিক গণতান্ত্রিক ফেডারেশনের সদস্য
টিউডর ওয়াটকিন্স, ব্যারন ওয়াটকিন্স

**টিউডর এলউইন ওয়াটকিন্স, ব্যারন ওয়াটকিন্স** (৯ মে ১৯০৩ - ২ নভেম্বর ১৯৮৩) ছিলেন একজন ওয়েলশ লেবার পার্টির রাজনীতিবিদ।

## সংসদে সেবা
তিনি ১৯৪৫ সাল থেকে ব্রেকন এবং র‍্যাডনরশায়ারের লেবার পার্লামেন্ট সদস্য ছিলেন। ১৯৭০ সালের সাধারণ নির্বাচনে অবসর গ্রহণের আগ পর্যন্ত পরবর্তী সকল নির্বাচনে (১৯৫০ এবং ১৯৫১ সালে ডেভিড গিবসন-ওয়াটের টানা দুটি পরাজয় সহ) জয়লাভ করেন। তিনি ১৯৫০-এর দশকের গোড়ার দিকে পার্লামেন্ট ফর ওয়েলসের প্রচারণাকে দৃঢ়ভাবে সমর্থন করেছিলেন এবং পারমাণবিক নিরস্ত্রীকরণ অভিযানেরও সমর্থক ছিলেন। তিনি ১৯৬১ সালে সোভিয়েত ইউনিয়ন এবং ১৯৬৫ সালে পাতাগোনিয়া সফর করেন।

১৯৪৭ সালে ব্রিটিশ সেনাবাহিনীর মর্টার অনুশীলনের ফলে এর আবাসস্থল এবং আশেপাশে বিপন্ন হয়ে পড়া একমাত্র কমরেড হোয়াইটবিম *(সরবাস মিনিমা)* এর জ্ঞাত জনসংখ্যা সংরক্ষণের জন্যও তাকে কৃতিত্ব দেওয়া হয়, কমন্সে বিষয়টি উত্থাপন করে এবং যুদ্ধ সচিব ফ্রেডেরিক বেলেঙ্গারকে সেনাবাহিনীকে এলাকা থেকে সরে যাওয়ার নির্দেশ দেওয়ার জন্য প্ররোচিত করে।

হাউস অফ কমন্স থেকে অবসর গ্রহণের পর ১৯৭২ সালের ১০ মে *ব্রেকনক কাউন্টির গ্লিনটাওয়ের* **ব্যারন ওয়াটকিন্স** হিসেবে তাকে আজীবন পির হিসেবে মনোনীত করা হয়।

## মৃত্যু এবং উত্তরাধিকার
থাম্ব|ব্রেকনের ল্যানফেসের সেন্ট ডেভিডস চার্চে লর্ড এবং লেডি ওয়াটকিন্সের সমাধি
লর্ড ওয়াটকিন্স ১৯৮৩ সালের ২ নভেম্বর মারা যান। তাকে দাহ করা হয়েছিল এবং তার ছাই ব্রেকনের ল্যানফেসের সেন্ট ডেভিডস চার্চের গির্জার উঠোনে সমাহিত করা হয়েছিল। তার স্ত্রীর ছাইও সেখানে সমাহিত করা হয়েছে। তার কাগজপত্র ওয়েলসের জাতীয় গ্রন্থাগারের সংরক্ষিত আছে।

## তথ্যসূত্র

## উৎস
### বই এবং সংবাদপত্র
*
*
*

## বহিঃসংযোগ
* 

বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য
বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন
বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০
বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬
বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪
বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯
বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫
বিষয়শ্রেণী:যুক্তরাজ্যের সংসদ সদস্য ১৯৫০-১৯৫১
বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০
বিষয়শ্রেণী:শ্রমিক দল (যুক্তরাজ্য) এর জীবনকাল পিয়ার
বিষয়শ্রেণী:জিএমবি (ট্রেড ইউনিয়ন) সমর্থিত সংসদ সদস্য
বিষয়শ্রেণী:ওয়েলশ শ্রমিক দলের সংসদ সদস্য
বিষয়শ্রেণী:১৯৮৩-এ মৃত্যু
বিষয়শ্রেণী:১৯০৩-এ জন্ম
অসি কুইয়ার আই ফর দ্য স্ট্রেইট গাই

***অসি কুইয়ার আই ফর দ্য স্ট্রেইট গাই*** হলো একটি অস্ট্রেলিয়ান আপাতবাস্তব টেলিভিশন ধারাবাহিক যা মূল এবং অত্যন্ত জনপ্রিয় আমেরিকান ধারাবাহিক, *কুইয়ার আই ফর দ্য স্ট্রেইট গাই*-এর উপর ভিত্তি করে নির্মিত।

আমেরিকান সংস্করণের মতোই, এই অনুষ্ঠানটি এই প্রচলিত ধারণার উপর ভিত্তি করে তৈরি যে সমকামী পুরুষরা ফ্যাশন, স্টাইল, ব্যক্তিগত যত্ন, অভ্যন্তরীণ সাজসজ্জা এবং সংস্কৃতি বিষয়ক ক্ষেত্রে অধিক দক্ষ। প্রতিটি পর্বে, "ফ্যাব ফাইভ" নামে পরিচিত পাঁচজন সমকামী পুরুষের একটি দল সম্মিলিতভাবে একজন ব্যক্তির, সাধারণত একজন বিষমকামী পুরুষের সম্পূর্ণ মেকওভার করে। এর মধ্যে থাকে তার পোশাকের সংগ্রহ পরিবর্তন, তার ঘর পুনর্সজ্জিত করা  এবং ব্যক্তিগত যত্ন, জীবনধারা ও খাদ্য সম্পর্কে পরামর্শ দেওয়া।

২০০৫ সালের অস্ট্রেলিয়ান রেটিং মৌসুমের প্রথম সপ্তাহে, ২০০৫ সালের ৯ই ফেব্রুয়ারী, বুধবার  নেটওয়ার্ক টেনে এই অনুষ্ঠানটির প্রিমিয়ার হয়, যার জাতীয় দর্শক সংখ্যা ছিল ৯০৩,২৫৪। দ্বিতীয় পর্বে দর্শক সংখ্যা ২০ শতাংশ কমে ৭,২৫,২৬৩ জনে নেমে আসার পর, গুজব শুরু হয় যে অনুষ্ঠানটি মূল সম্প্রচারের সময়, বুধবার  মিনিট থেকে সরিয়ে সোমবার  মিনিটে নিয়ে যাওয়া হবে। তবে, ২৩শে ফেব্রুয়ারি সম্প্রচারিত তৃতীয় পর্বের পর, নেটওয়ার্ক অনুষ্ঠানটি বন্ধ করে দেয়। বাকি তিনটি পর্ব বছরের শেষের দিকে "দ্য অসি কুইয়ার-এ-থন" শিরোনামের একটি ধারাবাহিক ম্যারাথনের অংশ হিসেবে প্রচারিত হয়েছিল।

## অভিনেতা
* রায়ান আন্দ্রিজিচ: খাদ্য, অ্যালকোহল এবং পানীয়, রান্না এবং খাবার তৈরির বিশেষজ্ঞ
* উইল ফেনেল: চুল, সাজসজ্জা, ব্যক্তিগত স্বাস্থ্যবিধি এবং মেকআপ বিশেষজ্ঞ
* ব্রেন্ডন ওং: অভ্যন্তরীণ সাজসজ্জা এবং গৃহ সংগঠনের বিশেষজ্ঞ
* টাই হেনশকে: পোশাক, ফ্যাশন এবং ব্যক্তিগত স্টাইলিং বিশেষজ্ঞ
* লিস্টন উইলিয়ামস: জনপ্রিয় সংস্কৃতি, সম্পর্ক এবং সামাজিক মিথস্ক্রিয়া বিশেষজ্ঞ
## আরও দেখুন
* নেটওয়ার্ক টেন সম্প্রচারিত অনুষ্ঠানের তালিকা
* অস্ট্রেলিয়ান টেলিভিশন ধারাবাহিকের তালিকা

## তথ্যসূত্র

বিষয়শ্রেণী:টেলিভিশন ধারাবাহিক
গ্র্যাগ কুইন

**গ্রেগরি ক্রেসেনসিও দা সিলভা মোহাম্মদ**, যিনি তাদের মঞ্চ নাম **গ্র‍্যাগ কুইন** হিসেবেই বেশি পরিচিত, একজন ব্রাজিলিয়ান গায়ক, গীতিকার, ড্র্যাগ কুইন এবং অভিনেতা। গ্র‍্যাগ কুইন, কুইন অফ দ্য ইউনিভার্সের প্রথম মৌসুম জেতার জন্য সর্বাধিক পরিচিত। ২০২৩ সালের জুলাই মাসে, তাকে *ড্র্যাগ রেস ব্রাজিল*-এর উপস্থাপক হিসেবে ঘোষণা করা হয়।

## পেশাজীবন
গ্র্যাগ কুইন একজন ড্র্যাগ পারফর্মার যিনি কুইন অফ দ্য ইউনিভার্সের প্রথম মৌসুমে জয়ী হন। ২০২২ সালে তিনি *গে টাইমস* 'অনার ফর ল্যাটিন আমেরিকান আইকন' পুরস্কার লাভ করেন। ২০২৩ সালের জানুয়ারি পর্যন্ত, টিকটকে গ্রেগ কুইনের ২.২ মিলিয়ন ফলোয়ার রয়েছে।

তিনি ২০২৩ সাল থেকে *ড্র্যাগ রেস ব্রাজিল*-এর উপস্থাপক হিসেবে দায়িত্ব পালন করছেন।

### গান
গ্র‍্যাগ কুইন কর্তৃক প্রকাশিত একক গানগুলির মধ্যে রয়েছে "পার্টি এভরিডে", "ফিম দে তারদে", এবং "ইউ বেটা"।

## ব্যক্তিগত জীবন
গ্র্যাগ একটি রক্ষণশীল ইভানজেলিক্যাল চার্চে বেড়ে ওঠেন, এক আরব বংশোদ্ভূত পরিবারের সদস্য হিসেবে। তিনি দাবি করেন যে তিনি নিজেই উৎপীড়নের শিকার হয়েছিলেন। আর তার মতে, সেই অভিজ্ঞতা তার মধ্যে গভীর দাগ রেখে গেছে। "সুতরাং, শেষ পর্যন্ত এমন একটি শিশু জন্মগ্রহণ করে এবং বেড়ে ওঠে যে তার প্রতিনিধিত্বকারী সবকিছুকে, তার অস্তিত্ব যা কিছু তাকে দিয়েছে, তাকে ঘৃণা করতে শিখেছিল", তিনি বলেন।

*গে টাইমস* জানায়, "তিনি তার নতুন প্ল্যাটফর্মটি ব্যবহার করে ব্রাজিলে প্রেসিডেন্ট জাইর বলসোনারোর সমকামী-বিদ্বেষী প্রশাসনের ফলে এলজিবিটিকিউ+ বিরোধী বৈষম্য এবং সহিংসতা সম্পর্কে সচেতনতা বৃদ্ধি করতে চান"।

## ডিসকোগ্রাফি
### সংক্ষিপ্ত অ্যালবাম

## চলচ্চিত্র তালিকা
### টেলিভিশন

* *টাচ-আপস উইথ রেভেন* (২০২৪)

## তথ্যসূত্র

## বহিঃসংযোগ

* 

বিষয়শ্রেণী:রিও গ্রান্দে দে সুলের ব্যক্তি
বিষয়শ্রেণী:ব্রাজিলীয় সঙ্গীতশিল্পী
বিষয়শ্রেণী:ব্রাজিলীয় অভিনয়শিল্পী
বিষয়শ্রেণী:জীবিত ব্যক্তি
বিষয়শ্রেণী:১৯৯৫-এ জন্ম
আর্মি মেডিকেল কলেজ, রাওয়ালপিন্ডি

**আর্মি মেডিকেল কলেজ** (**এএমসি**) পাকিস্তানের পাঞ্জাবের রাওয়ালপিন্ডিতে অবস্থিত একটি সামরিক মেডিকেল কলেজ। এই মেডিকেল কলেজটি পাকিস্তান আর্মি মেডিকেল কর্পসে কমিশন লাভের আগে ক্যাডেটদের চিকিৎসা ও দন্তচিকিৎসা শিক্ষা প্রদান করে।

## তথ্যসূত্র

## বহিঃসংযোগ
* 

বিষয়শ্রেণী:১৯৭৭-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৭৭-এ পাকিস্তানে প্রতিষ্ঠিত
বিষয়শ্রেণী:পাঞ্জাব, পাকিস্তানের মেডিকেল কলেজ
আর্মি মেডিকেল কলেজ (দ্ব্যর্থতা নিরসন)

**আর্মি মেডিকেল কলেজ** বলতে নিচের বিষয়গুলি নির্দেশ করতে পারে:
## বাংলাদেশ
* আর্মি মেডিকেল কলেজ, চট্টগ্রাম- চট্টগ্রামে অবস্থিত শিক্ষাপ্রতিষ্ঠান।
* আর্মি মেডিকেল কলেজ বগুড়া- বগুড়ায় অবস্থিত শিক্ষাপ্রতিষ্ঠান।
* আর্মি মেডিক্যাল কলেজ কুমিল্লা- কুমিল্লায় অবস্থিত শিক্ষাপ্রতিষ্ঠান।
* আর্মি মেডিকেল কলেজ রংপুর- রংপুরে অবস্থিত শিক্ষাপ্রতিষ্ঠান।
* আর্মি মেডিকেল কলেজ যশোর- যশোরে অবস্থিত শিক্ষাপ্রতিষ্ঠান।

## পাকিস্তান
* আর্মি মেডিকেল কলেজ, রাওয়ালপিন্ডি- রাওয়ালপিন্ডিতে অবস্থিত শিক্ষাপ্রতিষ্ঠান।
মাওলানা আজাদ মেডিকেল কলেজ

**মাওলানা আজাদ মেডিকেল কলেজ** ( **এমএএমসি** ) হল ভারতের নয়াদিল্লিতে অবস্থিত একটি সরকারি মেডিকেল কলেজ যা দিল্লি বিশ্ববিদ্যালয়ের অধিভুক্ত। এটি ভারতীয় স্বাধীনতা সংগ্রামী এবং স্বাধীন ভারতের প্রথম শিক্ষামন্ত্রী মৌলানা আবুল কালাম আজাদের নামে নামকরণ করা হয়। এটি ১৯৫৮ সালে দিল্লি গেটের কাছে বাহাদুর শাহ জাফর মার্গে প্রতিষ্ঠিত হয়।

কলেজটির সাথে সংযুক্ত চারটি হাসপাতালের সম্মিলিত শয্যা সংখ্যা ২৮০০টি  এবং কেবল দিল্লিতেই লক্ষাধিক এবং উত্তর ভারতের আশেপাশের রাজ্যগুলির আরও অনেক হাসপাতালে চিকিৎসা সেবা প্রদান করা হয়। কলেজটি একটি টারশিয়ারি কেয়ার রেফারেল সেন্টার এবং স্নাতক ও স্নাতকোত্তর ডিগ্রি এবং রেসিডেন্সি এবং সাবস্পেশালিটি/ফেলোশিপ (ভারতে সুপারস্পেশালিটি হিসাবে পরিচিত) এর জন্য শিক্ষাদানের প্রোগ্রাম রয়েছে।

## তথ্যসূত্র

## বহিঃসংযোগ
* 

বিষয়শ্রেণী:১৯৫৯-এ ভারতে প্রতিষ্ঠিত
বিষয়শ্রেণী:১৯৫৯-এ প্রতিষ্ঠিত শিক্ষাপ্রতিষ্ঠান
ফ্রাঙ্ক হোয়াইট (ব্রিটিশ রাজনীতিবিদ)

**ফ্রাঙ্ক রিচার্ড হোয়াইট** (জন্ম: ১১ নভেম্বর ১৯৩৯) যুক্তরাজ্যের একজন লেবার পার্টির রাজনীতিবিদ।

## রাজনৈতিক জীবন
তার প্রথম নির্বাচিত রাজনৈতিক পদ ছিল বোল্টন কাউন্টি বরো কাউন্সিলের কাউন্সিলর। তিনি ১৯৬৪ থেকে ১৯৭৪ সাল পর্যন্ত টঙ্গে ওয়ার্ডের প্রতিনিধিত্ব করেছিলেন।  দ্বিতীয় প্রচেষ্টায় তিনি ১৯৭৪ সালের অক্টোবরের সাধারণ নির্বাচনে প্রান্তিক বারি এবং র‍্যাডক্লিফ নির্বাচনী এলাকার সংসদ সদস্য (এমপি) হিসেবে নির্বাচিত হন। তিনি ১৯৭৬ থেকে ১৯৭৮ সাল পর্যন্ত একজন সহকারী সরকারি হুইপ ছিলেন। ১৯৮৩ সালের সাধারণ নির্বাচনের জন্য সীমানা পরিবর্তনের মাধ্যমে তার বারি এবং র‍্যাডক্লিফ আসনটি বিলুপ্ত করা হয়েছিল। পরিবর্তে তিনি নতুন বারি নর্থ আসনে দাঁড়িয়েছিলেন, কিন্তু কনজারভেটিভ প্রার্থী অ্যালিস্টার বার্টের কাছে হেরে যান। ১৯৮৬ সালে তিনি বোল্টন মেট্রোপলিটন বরো কাউন্সিলের কাউন্সিলর নির্বাচিত হন, আবারও টঙ্গে ওয়ার্ডের প্রতিনিধিত্ব করেন। ২০০৪ সালে ওয়ার্ডের সীমানা এবং নাম পরিবর্তনের পর, তিনি দ্য হাউলগ ওয়ার্ডের সাথে টঙ্গের প্রতিনিধিত্ব করেন। ১৯৮৭ সালের সাধারণ নির্বাচনে তিনি বোল্টন নর্থ ইস্টের জন্য সংসদে পুনরায় প্রবেশের চেষ্টা করেছিলেন, কিন্তু ৮১৩ ভোটের ব্যবধানে পরাজিত হন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (January 2021)">তথ্যসূত্র প্রয়োজন</span>]]* &#x5D;

২০০৫ থেকে ২০০৬ সালের মধ্যে তিনি বোল্টনের মেয়র হিসেবে দায়িত্ব পালন করেন, এবং তার স্ত্রী আইলিন মেয়র হিসেবে দায়িত্ব পালন করেন।  তিনি ল্যাঙ্কাশায়ার কো-অপারেটিভ ডেভেলপমেন্ট এজেন্সির চেয়ারম্যানও ছিলেন; একজন ম্যাজিস্ট্রেট, বোল্টন ম্যাজিস্ট্রেটস বেঞ্চের চেয়ারম্যান হন; এবং ইস্ট বোল্টন রিজেনারেশন পার্টনারশিপের চেয়ারম্যানও ছিলেন।

মাঝেমধ্যে অপেশাদার বক্সার এবং ফুটবলার হিসেবে পরিচিত, তিনি বোল্টন ওয়ান্ডারার্সের একজন তীব্র সমর্থক এবং একজন খণ্ডকালীন ফুটবল রেফারি ।

## তথ্যসূত্র

## বহিঃসংযোগ
* 

বিষয়শ্রেণী:শ্রমিক দল (যুক্তরাজ্য) এর মেয়র
বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩
বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯
বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য
বিষয়শ্রেণী:শ্রমিক দল (যুক্তরাজ্য) এর কাউন্সিলর
বিষয়শ্রেণী:জিএমবি (ট্রেড ইউনিয়ন) সমর্থিত সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:১৯৩৯-এ জন্ম
বিষয়শ্রেণী:বোল্টনের মেয়র
এশিয়া প্যাসিফিক পুরুষ যৌন স্বাস্থ্য জোট

**এশিয়া প্যাসিফিক কোয়ালিশন অন মেল সেক্সুয়াল হেলথ** (**এশিয়া প্যাসিফিক পুরুষ যৌন স্বাস্থ্য জোট**), যা সংক্ষেপে **অ্যাপকম** নামেও পরিচিত, এটি মূলত একাধিক অলাভজনক সংস্থার একটি জোট। এই বহুমুখী সংস্থার জোট  দক্ষিণ এশিয়া, পূর্ব এশিয়া এবং প্রশান্ত মহাসাগরীয় দ্বীপপুঞ্জে কর্মরত। এই জোটের মূল উদ্দেশ্য পুরুষদের যৌন স্বাস্থ্যের উন্নতির লক্ষ্যে কাজ করা এবং সামাজে এই বিষয়ে যথোপযুক্ত সচেতনতামূলক প্রচার চালানো।

## ইতিহাস
২০০৭ সালের জুলাই মাসে এই জোটবদ্ধ সংস্থাটির উদ্ভব হয়। দিল্লিতে এশিয়া ও প্রশান্ত মহাসাগরে পুরুষ যৌন স্বাস্থ্য এবং এইচআইভি বিষয়ক এক আন্তর্জাতিক সম্মেলন অনুষ্ঠিত হয়েছিল। সেই সম্মেলনে অংশগ্রহণকারী সংস্থার প্রতিনিধিরা পুরুষদের যৌন স্বাস্থ্যের ক্ষেত্রে আরও বেশি পরিমানে সচেতনতার প্রয়োজন উপলব্ধি করে এবং এই বিষয়ে কাজ করার জন্য আরো বেশি সংগঠনের উপস্থিতির প্রয়োজনীয়তা চিহ্নিত করে। সংস্থার এই সকল আলোচনা ও কর্মসূচীর পরই অ্যাপকমের প্রতিষ্ঠা করা হয়।

অ্যাপকম বহু আলভজনক সংস্থা দ্বারা গঠিত একটি সংগঠন যারা মূলত পুরুষ যৌন স্বাস্থ্যের ব্যাপারে সচেতননা প্রচারে কর্মরত। প্রাথমিকভাবে অ্যাপকম সংগঠন মূলত নাগরিক গোষ্ঠী, সরকারি প্রতিনিধি, তহবিলদাতা, প্রযুক্তিগত পরামর্শদাতা এবং জাতিসংঘের কর্মকর্তাদের একটি স্বায়ত্তশাসিত, আঞ্চলিক জোট হিসেবে প্রতিষ্ঠিত হয়েছিল। এই সংগঠনের প্রাথমিক লক্ষ্য ছিল স্থানীয় সংস্থাগুলি, যারা এমএসএম এবং ট্রান্সজেন্ডার পুরুষদের অধিকারের জন্য কাজ করে তাদের যথোপযুক্ত সহায়তা প্রদান করা এবং সময়ে সুপরামর্শ দান করা।

## তথ্যসূত্র

বিষয়শ্রেণী:ভারতে এলজিবিটিকিউ
বিষয়শ্রেণী:২০০৭-এ প্রতিষ্ঠিত সংগঠন
বিষয়শ্রেণী:এলজিবিটিকিউ-সম্পর্কিত সংস্থা
এশিয়ান লেসবিয়ান নেটওয়ার্ক

**এশিয়ান লেসবিয়ান নেটওয়ার্ক** একটি আন্তর্জাতিক সংস্থা যা এশিয়া মহাদেশের মহিকা সমকামী বা লেসবিয়ানদের জন্য কর্মরত। এই সংস্থার প্রতিষ্ঠা হয় ১৯৮৬ সালের মার্চ মাসে। সেইসময় সুইজারল্যান্ডের জেনেভায় অনুষ্ঠিত হয়েছিল *ইন্টারন্যাশনাল লেসবিয়ান ইনফরমেশন সার্ভিস* (এইএলএইএস) সম্মেলন। সেই সম্মেলনে **এশিয়ান লেসবিয়ান নেটওয়ার্ক** -এর ভিত্তিপ্রস্তর স্থাপিত হয়। বাংলাদেশ, ভারত, মার্কিন যুক্তরাষ্ট্র, জাপান এবং থাইল্যান্ডের লেসবিয়ানরা একজোটে এই সংস্থার প্রতিষ্ঠা করেন। জেনেভায় সম্মেলন চলাকালীন তারা বিবিধ কর্মশালার আয়োজন করেছিলেন।

*এশিয়ান লেসবিয়ান নেটওয়ার্ক*  তার জন্মলগ্ন থেকে মূলত চারটি প্রধান আন্তর্জাতিক সম্মেলন আয়োজন করেছে। প্রথম সম্মেলনটি ১৯৯০ সালে ব্যাংককে অনুষ্ঠিত হয় থাইল্যান্ডের ব্যাংককে অবস্থিত লেসবিয়ান গ্রুপ আঞ্জারি এই সম্মেলনের  আয়োজন করেছিল। দ্বিতীয় সম্মেলনটি ১৯৯২ সালের মে মাসে জাপানের টোকিওতে অনুষ্ঠিত হয়। এশিয়ান লেসবিয়ান নেটওয়ার্কের জাপানের প্রদেশীয় শাখা এই সম্মেলনের আয়োজন করেছিল।

এশিয়ান লেশবিয়ান নেটওয়ার্কের তৃতীয় সম্মেলনটি ১৯৯৫ সালের আগস্টে তাইপেইয়ের উলাইতে অনুষ্ঠিত হয়েছিল এবং চতুর্থ সম্মেলনটি ১৯৯৮ সালে ফিলিপাইনের কুইজন সিটিতে অনুষ্ঠিত হয়েছিল।

*এশিয়ান লেসবিয়ান নেটওয়ার্ক*  তাদের নিজস্ব *নিউজলেটার* বা সংবাদনামা প্রকাশ করে। এই সংস্থা বিশ্বের সমস্ত দেশে বসবাসকারী এশিয়ান বংশোদ্ভূত লেসবিয়ানদের মধ্যে পারস্পরিক সংযোগ বৃদ্ধি করার উদ্দেশ্যে কাজ করে চলেছেন। এর পাশাপাশি এশিয়ান লেসবিয়ানদের জীবন এবং তাদের সামাজিক সমস্যা সম্পর্কে সচেতনতা বৃদ্ধিতেও এশিয়ান লেসবিয়ান সংস্থা গুরুত্বপূর্ণ অবদান রেখেছে। এশিয়ান বংশোদ্ভূত লেসবিয়ানদের বিভিন্ন পরিষেবা দেওয়ার জন্য এই সংস্থা স্বক্রিয়ভাবে কাজ করে চলেছে।

## তথ্যসূত্র

বিষয়শ্রেণী:১৯৮৬-এ প্রতিষ্ঠিত সংগঠন
বিষয়শ্রেণী:লেসবিয়ান সংগঠন
বিষয়শ্রেণী:এশিয়া ভিত্তিক আন্তর্জাতিক সংস্থা
এশিয়া প্রশান্ত মহাসাগরীয় দ্বীপবাসী কুইয়ার নারী এবং রূপান্তরিত লিঙ্গ সম্প্রদায়

**এশিয়া প্রশান্ত মহাসাগরীয় দ্বীপবাসী কুইয়ার নারী এবং রূপান্তরিত লিঙ্গ সম্প্রদায়** সংক্ষেপে **এপিআইকিউডব্লুটিসি** নামে পরিচিত, এটি মূলত একট স্বেচ্ছাসেবী, অলাভজনক সংস্থা যার মূল কেন্দ্রটি সান ফ্রান্সিসকোর উপকূলবর্তী অঞ্চলে অবস্থিত। এই সংস্থা মূলত এশিয়ান ও প্যাসিফিক দ্বীপপুঞ্জের কুইয়ার নারী এবং ট্রান্সজেন্ডারদের সামাজিক অধিকার পুনরুদ্ধারের উদ্দেশ্যে কর্মরত। এছাড়াও এশিয়া ও প্রশান্ত মহাসাগর দ্বীপপুঞ্জের কুইয়ার নারী এবং ট্রান্সজেন্ডারদের মধ্যে সংযোগ গঠন ও একতা পুনর্গঠনে সহায়তা করে। **এশিয়ান প্যাসিফিক আইল্যান্ডার কুইয়ার উইমেন ট্রান্সজেন্ডার কমিউনিটি** আন্তঃপ্রজন্মগত সংগঠন সম্পর্কিত ব্যাপারে কাজ করে এবং সামাজিক ক্ষেত্রে কুইয়ার ও ট্রান্সজেন্ডার সম্প্রদায়ের ব্যাপারে সচেতনতা বৃদ্ধির সুযোগ প্রদান করে।

**এশিয়ান প্যাসিফিক আইল্যান্ডার কুইয়ার উইমেন ট্রান্সজেন্ডার কমিউনিটি** -এর উৎপত্তি হয়েছিল ১৯৮৭ সালে। এশিয়া ও প্রশান্ত মহাসাগরীয় দ্বীপপুঞ্জের চন্দ্র নববর্ষ (লুনার নিউ ইয়ার) উপলক্ষে আয়োজিত এক ভোজসভায় এই সংস্থার ভিত্তিপ্রস্তর স্থাপিত হয়। এশীয় সমকামী এবং রূপান্তরকামী মহিলাদের একটি ছোট দল এই সংস্থার প্রতিষ্ঠা করেছিল। **এশিয়ান প্যাসিফিক আইল্যান্ডার কুইয়ার উইমেন ট্রান্সজেন্ডার কমিউনিটির** আনুষ্ঠানিক স্থাপনা হয় ১৯৯৯ সালে। ক্রিস্টাল জ্যাং, কোকো লিন এবং ট্রিনিটি অর্ডোনা এই সংস্থার আনুষ্ঠানিক প্রতিষ্ঠা করেন। সান ফ্রান্সিসকোর উপকূলবর্তী অঞ্চলে নতুন সম্প্রদায় গোষ্ঠীগুলির জন্য একটি নতুন কেন্দ্র হিসাবে এই সংস্থার সূচনা হয়। এছাড়াও এই সংস্থার কাজ ছিল  নতুন সম্প্রদায় গোষ্ঠীগুলির মধ্যে সংবাদ বিনিময় এবং তাদের প্রকল্পগুলির সমন্বয় সাধন। সময়ের সাথে সাথে, এটি একটি সংযোগকারী সংস্থা থেকে একটি সম্প্রদায় সংগঠনে বিকশিত হয়েছে।

২০১২ সালে, **এশিয়া প্রশান্ত মহাসাগরীয় দ্বীপবাসী কুইয়ার নারী এবং রূপান্তরিত লিঙ্গ সম্প্রদায়ের** সহ-প্রতিষ্ঠাতারা একটি বিবৃতিতে বলেছিলেন যে **এপিআইকিউডব্লুটিসি** সংস্থার সাথে আনুমানিক ১,০০০ সমকামী নারী এবং এশিয়ান বংশোদ্ভূত রূপান্তরকামী ব্যক্তি যুক্ত এবং সংস্থা তাদের সামাজিক পরিচয় সুস্থাপনের উদ্দেশ্যে ব্রতী।  **সিআইকিউডব্লুটিসি** হল এশীয় সমকামী নারী এবং রূপান্তরকামীদের জন্য একটি নিশ্চিত আশ্রয় যেখানে তারা তাদের পরিবারের সাথে বাস করে। সংস্থা থেকে প্রকাশিত বিবৃতি অনুসারে এর সদস্য সংখ্যা আটশো জন। **এপিআইকিউডব্লুটিসি** সম্ভবত আঞ্চলিক ক্ষেত্রে পশ্চিম উপকূলের বৃহত্তম এশীয় লেসবিয়ান ও রূপান্তরকামী সম্প্রদায়ের মানুষদের সংগঠন।

**এপিআইকিউডব্লুটিসি** প্রতি বছর যেসকল অনুষ্ঠান এবং কার্যক্রম আয়োজন করে, যেগুলি হল: চন্দ্র নববর্ষ ভোজ, গ্রীষ্মকালীন ভোজ; ফিনিক্স পুরস্কার; সাংগঠনিক শিল্পী পুরস্কার; ভ্রমণ; এলজিবিটি সম্প্রদায়ের সংগঠনগুলির জন্য সহায়তা ও মাসিক সভার আয়োজন, ইতাদি। **এপিআইকিউডব্লুটিসি** প্রতি বছর, যোগ্য এলজিবিটি শিক্ষার্থীদের উচ্চশিক্ষার জন্য দুটি বৃত্তি প্রদান করে। এছাড়াও **এপিআইকিউডব্লুটিসি** তাদের বার্ষিক ভোজসভার সময়, একটি বিশেষ এলজিবিটি সংস্থাকে নির্বাচিত করে এবং তাদের লক্ষ্যপূরনের জন্য বিশেষ সাহায্য প্রদান করে তাদের উৎসাহিত করে।

## তথ্যসূত্র

বিষয়শ্রেণী:১৯৯৯-এ প্রতিষ্ঠিত সংগঠন
বিষয়শ্রেণী:১৯৯৯-এ ক্যালিফোর্নিয়ায় প্রতিষ্ঠিত
২০১৪ পুরুষ হকি বিশ্বকাপ

**২০১৪ পুরুষ হকি বিশ্বকাপ** হল আন্তর্জাতিক হকি ফেডারেশন পরিচালিত পুরুষ হকি বিশ্বকাপের ত্রয়োদশ আসর যা ৩১ মে থেকে ১৫ জুন পর্যন্ত নেদারল্যান্ডসের দ্য হেগ শহরে অনুষ্ঠিত হয়।

এই আসরে অস্ট্রেলিয়া বিজয়ী হয়, তারা ফাইনালে ৬-১ গোলে আয়োজক নেদারল্যান্ডসকে পরাজিত করে। ১৪,৪৭২ জন দর্শক ফাইনাল ম্যাচ দেখতে স্টেডিয়ামে উপস্থিত হয়েছিলেন।  তৃতীয় স্থান নির্ধারক ম্যাচে, আর্জেন্টিনা ইংল্যান্ডকে ২-০ গোলে হারিয়ে প্রথম বিশ্বকাপ পদক অর্জন করে।

## দল

## আম্পায়ার
এই বিশ্বকাপে আন্তর্জাতিক হকি ফেডারেশন কর্তৃক ১৭ জন আম্পায়ার নিযুক্ত হয়েছিল।

*ক্রিশ্চিয়ান ব্লাশ (জার্মানি)
*মার্সিন গ্রোচাল (পোল্যান্ড)
*হ্যামিশ জ্যামসন (ইংল্যান্ড)
*অ্যাডাম কিয়ার্নস (অস্ট্রেলিয়া)
*কিম হং-লে (দক্ষিণ কোরিয়া)
*মার্টিন ম্যাডেন (স্কটল্যান্ড)
*জার্মান মন্তেস দে ওকা (আর্জেন্টিনা)
*টিম পুলম্যান (অস্ট্রেলিয়া)
*রঘু প্রসাদ (ভারত)
*জাভেদ শেখ (ভারত)
*গ্যারি সাইমন্ডস (দক্ষিণ আফ্রিকা)
*নাথান স্ট্যাগ্নো (জিব্রাল্টার)
*সিমন টেলর (নিউজিল্যান্ড)
*রোয়েল ভ্যান আর্ট (নেদারল্যান্ডস)
*পাকো ভ্যাসকুয়েজ (স্পেন)
*রড্রিক উইসমুলার (নেদারল্যান্ডস)
*জন রাইট (দক্ষিণ আফ্রিকা)

## গ্রুপ পর্ব
### পুল এ

### পুল বি

## শ্রেণীবিভাগ
### ৫ম–১২শ শ্রেণীবিভাগ

#### ১১শ/১২শ স্থান নির্ধারক

#### ৯ম/১০ম স্থান নির্ধারক

#### ৭ম/৮ম স্থান নির্ধারক

#### ৫ম/৬ম স্থান নির্ধারক

----
### ১ম–৪র্থ শ্রেণীবিভাগ
#### বন্ধনী

#### ৩য় স্থান নির্ধারক

#### ফাইনাল

## পুরস্কার

## পরিসংখ্যান
### সর্বশেষ অবস্থান

### গোলদাতা

## তথ্যসূত্র

বিষয়শ্রেণী:২০১৪-এ ক্রীড়া
বিষয়শ্রেণী:২০১৪ পুরুষ হকি বিশ্বকাপ
বিষয়শ্রেণী:পুরুষ হকি বিশ্বকাপ
বিষয়শ্রেণী:২০১৪-এ ফিল্ড হকি
বিষয়শ্রেণী:স্বাগতিক নেদারল্যান্ডসে আন্তর্জাতিক হকি প্রতিযোগিতা
বিষয়শ্রেণী:২০১৪-এ ওলন্দাজ ক্রীড়া
অ্যাসোসিয়াজিয়া স্পেকট্রা

**অ্যাসোসিয়াজিয়া স্পেকট্রা** হল পডগোরিকার একটি সংগঠন যা মন্টিনিগ্রোর ট্রান্সজেন্ডার এবং আন্তঃলিঙ্গ ব্যক্তিদের মানবাধিকারের প্রচার এবং সুরক্ষার জন্য কাজ করে। ২০১৭ সালে এই সংস্থার প্রতিষ্ঠা হয়। কুইয়ার মন্টিনিগ্রো নামক একটি সংস্থার আনুষাঙ্গিক লাভজনক গোষ্ঠী হিসেবে **অ্যাসোসিয়াজিয়া স্পেকট্রা** সংস্থার প্রতিষ্ঠিত হয়েছিল। **অ্যাসোসিয়াজিয়া স্পেকট্রা** সংস্থাটি রূপান্তরকামী এবং আন্তঃলিঙ্গ সম্প্রদায়ের মানুষদের সহায়তা, আইনি মতামতদান, শিক্ষা-সংস্কৃতি এবং গনমাধ্যম প্রচারের ক্ষেত্রে কাজ করে।

অ্যাসোসিয়াসিজা স্পেকট্রা সংস্থা একাধিক বহুমুখী সংযোগ ব্যাবস্থার অন্তর্ভুক্ত, যার মধ্যে রয়েছে ট্রান্সজেন্ডার ইউরোপ, পশ্চিম বলকান, তুরস্কের জন্য সমান অধিকার সমিতি এবং আন্তর্জাতিক লেসবিয়ান, গে, উভকামী, রূপান্তরকামী ও কুইয়ার যুব-ছাত্র সংগঠন।

## ইতিহাস
অ্যাসোসিয়াজিয়া স্পেকট্রা ২০১৭ সালে প্রতিষ্ঠিত হয়েছিল। এটি কুইয়ার মন্টিনিগ্রো সংগঠনের একটি আনুষাঙ্গিক লাভজনক গোষ্ঠী হিসেবে যাত্রা শুরু করে। অ্যাসোসিয়েজিয়া স্পেকট্রার প্রতিষ্ঠাতারা কুইয়ার মন্টিনিগ্রোর *ট্রান্সোভসি* নামক একটি অনানুষ্ঠানিক গোষ্ঠীর সদস্য ছিলেন।

২০১৯ সালে, অ্যাসোসিয়াজিয়া স্পেকট্রা জাতিসংঘের শরণার্থী বিষয়ক হাই কমিশনার, *ইউরেশিয়ান কী পপুলেশনস হেলথ নেটওয়ার্ক*, *স্টোনওয়াল*  ইত্যাদি সরকারি সংগঠন, বিশেষ করে স্বাস্থ্যসেবা সংক্রান্ত সরকারি প্রতিষ্ঠান ও আন্তর্জাতিক সংস্থাগুলির সাথে একাধিক চুক্তি স্বাক্ষর করে।

২০২৩ সালের মে মাসে, অ্যাসোসিয়াসিজা স্পেকট্রা, কুইয়ার মন্টিনিগ্রো এবং মন্টিনিগ্রোর অন্যান্য **এলজিবিটিকিউ** গোষ্ঠীগুলির সাথে একতাবদ্ধ হয় এবং স্থানীয় এলজিবিটিকিউ উদ্যোগগুলির ব্যর্থ অগ্রগতির প্রতিক্রিয়াস্বরূপ মানব ও সংখ্যালঘু অধিকার মন্ত্রী ফাতমির জেকারের সাথে দেখা করতে অস্বীকৃতি জানায়। ২০২৩ সালের জুনে, কুইয়ার মন্টিনিগ্রো এবং এই অন্যান্য গোষ্ঠীগুলি রাষ্ট্রপতি জ্যাকভ মিলাটোভিচের সাথে দেখা করে। মিলাটোভিচ সরকারী ক্ষেত্রে **এলজিবিটিকিউ** সম্প্রদায়ের মানুষদের সমর্থন করার প্রয়োজনীয়তার উপর জোর দেন।

## লক্ষ্য
অ্যাসোসিয়াসিজা স্পেকট্রার লক্ষ্য মন্টিনিগ্রোতে রূপান্তরকামী, লিঙ্গ বৈচিত্র্যময় এবং আন্তঃলিঙ্গ সম্প্রদায়ের মানুষের অধিকার রক্ষা এবং তাদের অগ্রগতির জন্য কর্মরত। তারা ব্যাক্তির নিজ শরীরের উপর অধিকার, বৈচিত্র্য, ন্যায়বিচার এবং অন্তর্ভুক্তি, এবং নারীবাদের মতো বিষয়গুলির উপরে আলোচনা করেন। এছাড়াও তারা উপনিবেশ বিচ্ছিন্নকরণ এবং শান্তিবাদ সম্পর্কেও স্পষ্টবাদী।

## তথ্যসূত্র

বিষয়শ্রেণী:ইউরোপ ভিত্তিক অলাভজনক সংগঠন
বিষয়শ্রেণী:আন্তঃলিঙ্গ সংগঠন
বিষয়শ্রেণী:কুইয়ার সংস্কৃতি
বিষয়শ্রেণী:২০১৭-এ মন্টিনিগ্রোতে প্রতিষ্ঠিত
জর্জ উইলি

**(অক্টাভিয়াস) জর্জ উইলি** সিবিই (১২ জানুয়ারি ১৮৮৬ - ১২ জুলাই ১৯৫২)  ইংল্যান্ডের একজন লেবার পার্টির রাজনীতিবিদ ছিলেন। তিনি ১৯৪৫ সাল থেকে মৃত্যু পর্যন্ত সংসদ সদস্য (এমপি) ছিলেন।

## প্রাথমিক কর্মজীবন
দ্বিতীয় বিশ্বযুদ্ধের সময় উইলি টিসাইডের বিমান হামলা সতর্কতা পরিষেবা পরিচালনার জন্য দায়ী ছিলেন। একজন ট্রেড ইউনিয়নবাদী এবং প্রচারক, উইলি প্রথমবারের মতো ১৯২৩ সালের সাধারণ নির্বাচনে স্কিপটন নির্বাচনী এলাকা থেকে সংসদের জন্য দাঁড়িয়েছিলেন, কিন্তু কোনও আসন জিততে পারেননি। ১৯২৪ সালের নির্বাচনে তিনি আবার স্কিপটনে এবং ১৯৩১ এবং ১৯৩৫ সালের সাধারণ নির্বাচনে বার্মিংহাম ওয়েস্টে পরাজিত হন।

## রাজনৈতিক জীবন
১৯৪৫ সালের সাধারণ নির্বাচনে উইলি অবশেষে লেবার পার্টির বিশাল জয়লাভ করেন এবং ক্লিভল্যান্ড থেকে নির্বাচিত হন। এই আসন থেকে আগে মাত্র একবার ( ১৯২৯ সালে) একজন লেবার এমপি নির্বাচিত হয়েছিলেন। টম উইলিয়ামসন এবং অন্যান্যদের সাথে ন্যাশনাল ইউনিয়ন অফ জেনারেল অ্যান্ড মিউনিসিপ্যাল ওয়ার্কার্স (NUGMW) কর্তৃক নির্বাচিত দশজন সরকারী প্রার্থীর মধ্যে উইলি একজন ছিলেন; দশজনই নির্বাচিত হয়েছিলেন।

তিনি ১৯৫০ এবং ১৯৫১ সালে পুনঃনির্বাচিত হন এবং রাজনৈতিক ও জনসেবার জন্য সিবিই পুরস্কার পান।  তিনি ১৯৫২ সালে ৬৬ বছর বয়সে ক্ষমতায় থাকাকালীন মারা যান।

## তথ্যসূত্র

## বহিঃসংযোগ
* 

বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫
বিষয়শ্রেণী:যুক্তরাজ্যের সংসদ সদস্য ১৯৫০-১৯৫১
বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০
বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য
বিষয়শ্রেণী:জিএমবি (ট্রেড ইউনিয়ন) সমর্থিত সংসদ সদস্য
বিষয়শ্রেণী:১৯৫২-এ মৃত্যু
বিষয়শ্রেণী:১৮৮৬-এ জন্ম
উইলিয়াম ব্রকলহার্স্ট (রাজনীতিবিদ, জন্ম ১৮৫১)

লেফটেন্যান্ট-কর্নেল **উইলিয়াম ব্রকলহার্স্ট ব্রকলহার্স্ট** (১৮ মে ১৮৫১ - ২৭ জুন ১৯২৯)  ছিলেন চেশায়ারের ম্যাকলসফিল্ডের একজন ব্যবসায়ী এবং লিবারেল পার্টির রাজনীতিবিদ। তিনি ১৯০৬ থেকে ১৯১৮ সাল পর্যন্ত হাউস অফ কমন্সে বসেছিলেন।

তিনি উইলিয়াম কোয়ার ব্রকলহার্স্ট এমপির পুত্র। তিনি চেল্টেনহ্যাম কলেজ এবং অক্সফোর্ডের ম্যাগডালেন কলেজে পড়াশোনা করেছেন। তিনি পরিবারের রেশম উৎপাদন ব্যবসা ব্রকলহার্স্ট অ্যান্ড সনের একজন সিনিয়র অংশীদার হয়ে ওঠেন। এছাড়াও তিনি চেশায়ার ইওম্যান্রির লেফটেন্যান্ট-কর্নেল, চেশায়ার কাউন্টি কাউন্সিলের সদস্য, এবং চেশায়ারের শান্তির বিচারপতি ছিলেন।

১৯০৬ সালের সাধারণ নির্বাচনে তিনি চেশায়ারের ম্যাকলসফিল্ড বিভাগের সংসদ সদস্য (এমপি) নির্বাচিত হন। বর্তমান ইউনিয়নিস্ট এমপিকে পরাজিত করে তার বাবার পূর্বে অধিষ্ঠিত আসনটি জয়লাভ করেন। ১৯১০ সালের জানুয়ারি এবং ১৯১০ সালের ডিসেম্বরে তিনি পুনঃনির্বাচিত হন এবং ১৯১৮ সালের সাধারণ নির্বাচনে সংসদ থেকে পদত্যাগ করেন।

## তথ্যসূত্র

## বহিঃসংযোগ
*

বিষয়শ্রেণী:ম্যাগডালেন কলেজ, অক্সফোর্ডের প্রাক্তন শিক্ষার্থী
বিষয়শ্রেণী:চেলটেনহ্যাম কলেজে শিক্ষিত ব্যক্তি
বিষয়শ্রেণী:যুক্তরাজ্যের সংসদ সদস্য ১৯১০-১৯১৮
বিষয়শ্রেণী:যুক্তরাজ্যের সংসদ সদস্য ১৯১০
বিষয়শ্রেণী:যুক্তরাজ্যের সংসদ সদস্য ১৯০৬-১৯১০
বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য
বিষয়শ্রেণী:১৯শ শতাব্দীর ইংরেজ ব্যবসায়ী
বিষয়শ্রেণী:ম্যাকলসফিল্ডের ব্যক্তি
বিষয়শ্রেণী:১৯২৯-এ মৃত্যু
বিষয়শ্রেণী:১৮৫১-এ জন্ম
বিষয়শ্রেণী:ব্রকলহার্স্ট পরিবার
বিষয়শ্রেণী:চেশায়ারের কাউন্সিলর
বিষয়শ্রেণী:২০শ শতাব্দীর ইংরেজ ব্যবসায়ী
ক্রিস্তিয়ান পেরাল্তা

**ক্রিস্তিয়ান পেরাল্তা** একজন মেক্সিকান ড্র্যাগ পারফর্মার এবং *ড্র্যাগ রেস মেক্সিকো*-এর প্রথম মৌসুমের বিজয়ী। পেরাল্তার বিনোদন জগতে ১৫ বছরের অভিজ্ঞতা রয়েছে, যার মধ্যে তিন বছর তিনি ড্র্যাগ শিল্পে কাটিয়েছেন। এই সময় তিনি একজন কৌতুক অভিনেত্রী, নৃত্যশিল্পী, মেকআপ আর্টিস্ট এবং অনুকরণশিল্পী হিসেবে নিজের প্রতিভা প্রদর্শন করে সারা দেশ ঘুরে পারফর্ম করেছেন।

## পেশাজীবন
পেরাল্তা একজন ড্র্যাগ পারফর্মার, যিনি *ড্র্যাগ রেস মেক্সিকো* (২০২৩)-এর প্রথম মৌসুমে জয়লাভ করেন। প্রথম পর্বে, তিনি "ত্লাকেপাকে জাগ-অনুপ্রাণিত একটি পোশাক পড়েন, যা পরে একটি লোকজ পোশাকে পরিণত হয়"। তিনি এই চ্যালেঞ্জে জয়লাভ করেন। তিনি স্ন্যাচ গেম চ্যালেঞ্জে ভেরোনিকা কাস্ত্রোর সাজ অনুকরণ করেছিলেন, এবং শেষ পর্বে অন্য তিনজন চূড়ান্ত প্রতিযোগীকে হারিয়ে দেওয়ার আগ পর্যন্ত মোট পাঁচটি চ্যালেঞ্জ জিতেছিলেন। *এক্সট্রা ম্যাগাজিন*-এর ইভান ল্যাম্বার্ট মন্তব্য করেন, "তিনি মরশুমের প্রথম রানওয়েতে একটি নাটকীয় পরিবেশনা করেছেন এবং পুরো মৌসুম জুড়েই তার স্টাইল, প্রতিভা, বিনয় এবং নিষ্ঠার এক শক্তিশালী মিশ্রণ প্রদান করে চলেছেন। তার আকর্ষণীয়তা ছিল অনস্বীকার্য।"

## ব্যক্তিগত জীবন
পেরাল্তা মূলত সান পেদ্রোর ত্লাকেপাকের বাসিন্দা। ২০২৩ সাল থেকে তিনি গুয়াদালাজারায় বাস করছেন। তাকে বিপরীতকামী হিসেবে বর্ণনা করা হয়েছে এবং সর্বকামী হিসেবে চিহ্নিত করা হয়েছে। তার স্ত্রী এবং একটি কন্যা আছে।
## চলচ্চিত্র তালিকা

### টেলিভিশন

* *[[ব্রিং ব্যাক মাই গার্লস]]* (২০২৫)

## আরও দেখুন
* সর্বকামী ব্যক্তিদের তালিকা

## তথ্যসূত্র

## বহিঃসংযোগ
* 

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
কালো প্রকল্প

= কালো প্রকল্প =
**কালো প্রকল্প** (ইংরেজি: *Black Project*) বলতে এমন গোপনীয় সরকার-পরিচালিত গবেষণা ও উন্নয়নমূলক কার্যক্রমকে বোঝায়, যেগুলোর অস্তিত্ব, উদ্দেশ্য এবং কার্যক্রম সর্বসাধারণের জন্য গোপন রাখা হয়। এই প্রকল্পগুলো সাধারণত সামরিক বা প্রতিরক্ষা খাতে পরিচালিত হয় এবং এদের অর্থায়ন করা হয় একটি গোপন বাজেট থেকে, যা "কালো বাজেট" নামে পরিচিত।

## পটভূমি
"কালো প্রকল্প" ধারণাটি মূলত মার্কিন যুক্তরাষ্ট্রে প্রয়োগ করা হয়ে থাকে, যদিও অন্যান্য দেশেও অনুরূপ গোপন প্রকল্প পরিচালিত হয়। এই প্রকল্পগুলোর উদ্দেশ্য হলো প্রতিরক্ষা ও নিরাপত্তা খাতে উচ্চ-প্রযুক্তির উন্নয়ন, যা শত্রুপক্ষের নজর এড়িয়ে চলতে সক্ষম।

## বৈশিষ্ট্য

* প্রকল্পের অস্তিত্ব সাধারণত সরকারিভাবে স্বীকৃত নয়
* অর্থায়ন হয় গোপন বাজেট বা "কালো বাজেট" থেকে
* প্রকল্পে নিযুক্ত ব্যক্তিদের ওপর থাকে কঠোর গোপনীয়তা বিধি ও nondisclosure চুক্তি
* উন্নয়নাধীন প্রযুক্তি সম্পর্কে তথ্য সর্বসাধারণের নাগালের বাইরে রাখা হয়

## উল্লেখযোগ্য কালো প্রকল্প

## সমালোচনা ও বিতর্ক
কালো প্রকল্পগুলোর স্বচ্ছতা না থাকার কারণে এগুলো নিয়ে জনমনে সন্দেহ, ষড়যন্ত্র তত্ত্ব এবং রাজনৈতিক বিতর্ক দেখা যায়। কেউ কেউ মনে করেন, এসব প্রকল্পে জনগণের অর্থ ব্যয় হলেও এর জবাবদিহিতা নেই। আবার অনেকে মনে করেন, জাতীয় নিরাপত্তার স্বার্থে গোপনীয়তা বজায় রাখা যুক্তিসঙ্গত। 

## তথ্যসূত্র

# Sweetman, Bill. *Stealth Aircraft: Secrets of Future Airpower*. Zenith Press, 2005.
# Richelson, Jeffrey T. *The U.S. Intelligence Community*. Westview Press, 2015.
# Federation of American Scientists (fas.org) - Black Budget Reports
সিস্টার বাইটার অনুমান

গণিতে, **সিস্টার বাইটার অনুমান** ত্রিমৌলিক চক্রবিভাজ্য বহুপদীর (অর্থাৎ যার সূচক তিনটি মৌলিক সংখ্যার গুণফল) সহগের পরিমাপ সম্পর্কিত একটি অনুমান। এটি প্রস্তাব করেছিলেন ম্যারিয়ন বাইটার, একজন ক্যাথলিক নান, ১৯৬৮ সালে।

## পটভূমি
n\in\mathbb{N}_{>0} এর জন্য চক্রবিভাজ্য বহুপদী \Phi_n(x)-এর সর্বোচ্চ সহগ (পরম মানে) প্রকাশ করা হয় A(n) দ্বারা।

ধরা যাক 3\leq p\leq q\leq r তিনটি মৌলিক সংখ্যা। এক্ষেত্রে \Phi_{pqr}(x) কে ত্রিমৌলিক চক্রবিভাজ্য বহুপদী বলা হয়। ১৮৯৫ সালে এ. এস. ব্যাং প্রমাণ করেন যে A(pqr)\leq p-1। এর অর্থ M(p):=\max\limits_{p\leq q\leq r\text{ prime}}A(pqr) বিদ্যমান এবং 1\leq M(p)\leq p-1।

## অনুমানের বিবৃতি
সিস্টার বাইটার ১৯৬৮ সালে অনুমান করেন যে M(p)\leq \frac{p+1}{2}। পরে এটি ভুল প্রমাণিত হয়, কিন্তু একটি সংশোধিত অনুমান প্রস্তাব করা হয়: M(p)\leq \frac{2}{3}p।

## বর্তমান অবস্থা
২০২৩ সালের একটি প্রিপ্রিন্ট এই সংশোধিত অনুমানের প্রমাণ দাবি করে। স্পষ্টভাবে, এতে প্রমাণিত হয়েছে বলে দাবি করা হয়:  

M(p)\leq\frac{2}{3}p  \quad \text{এবং} \quad 
\lim\limits_{p\rightarrow\infty}\frac{M(p)}{p}= \frac{2}{3}.


## তথ্যসূত্র

বিষয়শ্রেণী:মৌলিক সংখ্যা সম্পর্কে অনুমান
বিষয়শ্রেণী:বহুপদী
ফোর্দো ইউরেনিয়াম সমৃদ্ধকরণ কেন্দ্র

**ফোর্দো ইউরেনিয়াম সমৃদ্ধকরণ কেন্দ্রে**, আনুষ্ঠানিকভাবে **শহীদ আলী মোহাম্মদী পারমাণবিক সমৃদ্ধকরণ কেন্দ্র** (), হলো ইরানের ফোরদোতে অবস্থিত একটি ভূগর্ভস্থ ইউরেনিয়াম সমৃদ্ধকরণ কেন্দ্র। এটি ইরানের কোম শহর থেকে  উত্তরে একটি পরিত্যক্ত ইসলামি বিপ্লবী রক্ষীবাহিনীর ঘাঁটিতে অবস্থিত। এই স্থানটি ইরানের পারমাণবিক শক্তি সংস্থার নিয়ন্ত্রণাধীন। এটি ইরানের দ্বিতীয় ইউরেনিয়াম সমৃদ্ধকরণ স্থাপনা, অন্যটি হল নাতানজ পারমাণবিক স্থাপনা।
থাম্ব
১৩ জুন ২০২৫ তারিখে ইসরায়েলি বিমান বাহিনী এই স্থাপনাটিতে আক্রমণ করে এবং ২২ জুন মার্কিন সামরিক বাহিনী এটিতে বোমাবর্ষণ করে এবং মার্কিন প্রেসিডেন্ট ট্রাম্প দাবি করেন যে এটি "নিশ্চিহ্ন" করা হয়েছে।  তবে ইরান মার্কিন প্রেসিডেন্ট ট্রাম্পের দাবি প্রত‌্যাখান করেছেন।

## ইতিহাস

## ধারণক্ষমতা

## আরোও দেখুন

* বুশেহর পারমাণবিক বিদ্যুৎ কেন্দ্র
* দারখোভিন পারমাণবিক বিদ্যুৎ কেন্দ্র
* আইআর-৪০
* ইসফাহান পারমাণবিক প্রযুক্তি/গবেষণা কেন্দ্র
* নাতানজ ইউরেনিয়াম সমৃদ্ধকরণ কেন্দ্র
* ইরানের পারমাণবিক কর্মসূচি
* ইরানের সর্বোচ্চ পারমাণবিক কমিটি

## তথ্যসূত্র


## বহিঃসংযোগ

* ডেভিড অ্যালব্রাইট, ফ্রাঙ্ক পাবিয়ান এবং আন্দ্রেয়া স্ট্রিকার: ফোর্ডো সমৃদ্ধকরণ কেন্দ্র, ওরফে আল গাদির: ইরানের পারমাণবিক সংরক্ষণাগার প্রকাশ করে যে স্থানটি মূলত প্রতি বছর ১-২টি পারমাণবিক অস্ত্রের জন্য অস্ত্র-গ্রেড ইউরেনিয়াম উৎপাদনের উদ্দেশ্যে তৈরি করা হয়েছিল – ইনস্টিটিউট ফর সায়েন্স অ্যান্ড ইন্টারন্যাশনাল সিকিউরিটি, ১৩ মার্চ, ২০১৯
* হামলার বিষয়ে রাষ্ট্রপতি ট্রাম্পের জাতির উদ্দেশ্যে ভাষণ, ২১ জুন, ২০২৫

বিষয়শ্রেণী:কোম প্রদেশের ভবন ও স্থাপনা
বিষয়শ্রেণী:ইরানের শিল্প ভবন
বিষয়শ্রেণী:আইসোটোপ বিচ্ছেদকরণ স্থান
বিষয়শ্রেণী:ইরানের পারমাণবিক স্থাপনা
বিষয়শ্রেণী:ভূগর্ভস্থ ভবন ও স্থাপনা
বিষয়শ্রেণী:ইউরেনিয়াম সমৃদ্ধকরণ স্থান
বিষয়শ্রেণী:কোম শাহরেস্তান
বিষয়শ্রেণী:২০০৬-এ সম্পন্ন ভবন ও স্থাপনা
বিষয়শ্রেণী:ইরানের পারমাণবিক কর্মসূচি
মধ্যপ্রাচ্যের সংকট (২০২৩-বর্তমান)

**মধ্যপ্রাচ্যের সংকট** হলো মধ্যপ্রাচ্যের আন্তঃদেশীয় যুদ্ধ, সশস্ত্র সংঘাত এবং বর্ধিত অস্থিতিশীলতার একটি ধারাবাহিক ঘটনাক্রম যা ২০২৩ সালে ৭ অক্টোবর ইসরায়েলে হামাসের নেতৃত্বাধীন হামলার পর শুরু হয়েছিল। ৭ অক্টোবরের হামলার পর পশ্চিম তীর এবং গাজা উপত্যকায় উত্তেজনা বৃদ্ধি এবং সহিংসতা বৃদ্ধি পায় এবং ইসরায়েলে প্রায় ১,২০০ জন নিহত হয় এবং আরও প্রায় ২৫০ জনকে জিম্মি করা হয়। এর জবাবে, ইসরায়েল যুদ্ধ ঘোষণা করে এবং গাজায় যুদ্ধের অংশ হিসেবে বোমাবর্ষণ এবং পরে আক্রমণ শুরু করে, যার ফলে সেখানে ২০২৫ সালের জুন পর্যন্ত ৫৭,০০০ এরও বেশি ফিলিস্তিনি নিহত হয়েছে।

## সংকটসমূহ

### ইসরায়েল এবং গাজা উপত্যকা

[বাম|থাম্ব| [ইসরায়েল–হামাস যুদ্ধ|গাজা যুদ্ধে গাজা উপত্যকার ভেতরে এবং আশেপাশের নিয়ন্ত্রণের মানচিত্র]]
৭ অক্টোবর ২০২৩ তারিখে, ফিলিস্তিনি জঙ্গি গোষ্ঠী হামাস গাজা উপত্যকা থেকে ইসরায়েলে এক আকস্মিক আক্রমণ পরিচালনা করে, যার ফলে দক্ষিণ ইসরায়েলের অঞ্চল দখল করে এবং প্রায় ১,২০০ জন নিহত হয়।  এছাড়াও, প্রায় ২৫০ জন ইসরায়েলি এবং বিদেশীকে হামাস এবং অন্যান্য ফিলিস্তিনি সশস্ত্র গোষ্ঠীগুলি জিম্মি করে গাজায় নিয়ে যায় ।  ইসরায়েলে ৪,০০০ এরও বেশি রকেট এবং প্যারাগ্লাইডার আক্রমণের মাধ্যমে আক্রমণ শুরু হয়েছিল।  হামাস যোদ্ধারা গাজা-ইসরায়েল সীমান্তের বাধাও ভেঙে ফেলে এবং বেশ কয়েকটি সম্প্রদায়ের বেসামরিক লোকদের হত্যা করে।  এই হামলাটি ইসরায়েলি ইতিহাসের সবচেয়ে প্রাণঘাতী দিন হিসেবে চিহ্নিত।  প্রতিক্রিয়ায়, ইসরায়েলি সরকার ১৯৭৩ সালের ইয়ম কিপ্পুর যুদ্ধের পর প্রথমবারের মতো যুদ্ধ ঘোষণা করে। 

### পশ্চিম তীর

### লেবানন

[থাম্ব| ২৭ সেপ্টেম্বর ২০২৪ তারিখে [২০২৪ হিজবুল্লাহ সদর দপ্তর হামলা|হিজবুল্লাহর নেতা হাসান নাসরুল্লাহর মৃত্যুর পর লেবাননের বৈরুতে ধোঁয়া উড়ছে ।]]

### ইয়েমেন এবং লোহিত সাগর
থাম্ব|১৯ অক্টোবর ২০২৩ তারিখে ইউএসএস  লোহিত সাগরের উপর দিয়ে ইসরায়েলকে লক্ষ্য করে হুথি ক্ষেপণাস্ত্র গুলি করে ভূপাতিত করে।

### ইরাক ও জর্ডান

### সিরিয়া

#### প্রাথমিক ইসরায়েলি আক্রমণ

#### বিরোধীদের আক্রমণাত্মক কর্মকাণ্ড এবং আসাদ শাসনের অবসান
[ডান|থাম্ব| ৮ ডিসেম্বর ২০২৪ সালে [আসাদ সরকারের পতন|আসাদ সরকারের পতনের ফলে সিরিয়ার বিরোধীদের আক্রমণের সময় বিদ্রোহীদের অগ্রগতির একটি মানচিত্র]]

#### ইসরায়েলি আক্রমণ

### ইরান

[থাম্ব| [২০২৪ সালের অক্টোবরে ইসরায়েলের বিরুদ্ধে ইরানের হামলা|১ অক্টোবর ২০২৪ সালে ইসরায়েলে ইরানের আক্রমণের সময় নিম্ন গ্যালিলিতে ক্ষেপণাস্ত্র বাধা]]

#### ইরানের পারমাণবিক কর্মসূচি

## হতাহতের সংখ্যা

## রাজনৈতিক ও আইনি প্রভাব

### জাতিসংঘ

## আরোও দেখুন

* মধ্যপ্রাচ্য এবং উত্তর আফ্রিকায় গণতন্ত্র
* মধ্যপ্রাচ্যে আধুনিক সংঘাতের তালিকা

## মন্তব্য

## তথ্যসূত্র

### উদ্ধৃতি


বিষয়শ্রেণী:২০২৫-এ আন্তর্জাতিক সম্পর্ক
বিষয়শ্রেণী:২০২৪-এ আন্তর্জাতিক সম্পর্ক
বিষয়শ্রেণী:২০২৩-এ আন্তর্জাতিক সম্পর্ক
বিষয়শ্রেণী:২০২০-এর দশকের সশস্ত্র সংঘাত
বিষয়শ্রেণী:মধ্যপ্রাচ্যে সশস্ত্র সংঘাত
মারিয়ান মাইনাস

**ম্যাটি মারিয়ান মাইনাস** (৪ সেপ্টেম্বর ১৯১৪ – অক্টোবর ১৯৭২) ছিলেন একজন আমেরিকান লেখিকা, যিনি হারলেম রেনেসাঁসের সাথে, বিশেষ করে ডরোথি ওয়েস্ট এবং রিচার্ড রাইটের মতো লেখকদের সাথে যুক্ত ছিলেন।

## প্রাথমিক জীবন ও শিক্ষা
মাইনাস দক্ষিণ ক্যারোলিনায় জন্মগ্রহণ করেন এবং ওহাইওর ডেটনে বেড়ে ওঠেন। তিনি লরা হুইটেনার মাইনাস এবং ক্লড ওয়েলিংটন মাইনাসের কন্যা ছিলেন। তার মা ডব্লিউপিএ-তে কাজ করা একজন সেলাইকর্মী ছিলেন তার বাবা একজন ফার্মাসিস্ট ছিলেন এবং উইলবারফোর্স বিশ্ববিদ্যালয়ে শিক্ষকতা করতেন। তার মাতামহী লরা লাইলস শ্বেতাঙ্গ ছিলেন এবং ডরোথি ওয়েস্টের ১৯৯৫ সালের উপন্যাস *দ্য ওয়েডিং*-এর একটি চরিত্রের মডেল ছিলেন। মাইনাস ১৯৩২ সালে নিখুঁত ফলাফলের জন্য একটি পুরস্কার লাভ করেন এবং ১৯৩৫ সালে ফিস্ক বিশ্ববিদ্যালয় থেকে তার ক্লাসের সেরা ছাত্রী হিসেবে স্নাতক হন। এরপর তিনি শিকাগো বিশ্ববিদ্যালয়ে রোজেনওয়াল্ড ফান্ড ফেলোশিপ নিয়ে নৃতত্ত্বে স্নাতকোত্তর পড়াশোনা শুরু করেন।

ফিস্কে, মাইনাস সিগমা আপসিলন পাই অনার সোসাইটিতে নির্বাচিত প্রথম নারী ছিলেন এবং ডেল্টা সিগমা থিটা সরোরিটির আলফা বিটা চ্যাপ্টারের সভাপতি ছিলেন।

## কর্মজীবন
১৯৩০-এর দশকে শিকাগোতে, মাইনাস রিচার্ড রাইটের সাথে সাউথ সাইড রাইটার্স গ্রুপের সদস্য হন। রাইট এবং তার সঙ্গী, ডরোথি ওয়েস্টের সাথে, তিনি একটি সাহিত্য পত্রিকা *চ্যালেঞ্জ* এবং এর আরও রাজনৈতিক উত্তরসূরি *নিউ চ্যালেঞ্জ*-এর সহ-সম্পাদক ছিলেন। ১৯৩৭ সালে একজন সমালোচক মন্তব্য করেছিলেন, "সম্পাদক ডরোথি ওয়েস্ট, মারিয়ান মাইনাস এবং রিচার্ড রাইটের একমাত্র পক্ষপাতিত্ব হলো একটি সুস্পষ্ট ফ্যাসিবাদ-বিরোধী পক্ষপাতিত্ব এবং তারা তা বলতে দ্বিধা করেন না।"

মাইনাস ছোটগল্প লিখতেন, ওয়েস্টের জন্য পাণ্ডুলিপি টাইপ করতেন এবং কনজিউমার্স ইউনিয়নে কাজ করতেন। ১৯৪২ সালে তিনি নিউ ইয়র্ক সিটির স্কুল ফর ডেমোক্রেসিতে নৃতত্ত্বের উপর একটি বক্তৃতা দেন। ১৯৪৬ সালে তিনি *টাইম ইজ মাই এনিমি* নামে একটি উপন্যাস লেখার জন্য সাইমন অ্যান্ড শুস্টার থেকে একটি পুরস্কার পান। ১৯৫৮ সালে তিনি নিউ ইয়র্কের মাউন্ট ভার্ননে অবস্থিত কনজিউমার্স ইউনিয়নের কর্মীবর্গ পরিচালক হন।

## প্রকাশনা

* "দ্য নিগ্রো অ্যাজ এ কনজিউমার" (১৯৩৭, *অপরচুনিটি*, প্রবন্ধ)
* "দ্য ফাইন লাইন" (১৯৩৯, ছোটগল্প)
* "গার্ল, কালার্ড" (১৯৪০, *দ্য ক্রাইসিস*, ছোটগল্প)
* "হাফ-ব্রাইট" (১৯৪০, *অপরচুনিটি*, ছোটগল্প)
* "দ্য থ্রেট টু মিস্টার ডেভিড" (১৯৪৭, ছোটগল্প, *ওম্যান'স ডে*)

## ব্যক্তিগত জীবন
মাইনাসের লেখক ডরোথি ওয়েস্টের সাথে দীর্ঘদিনের ব্যক্তিগত এবং পেশাদার সম্পর্ক ছিল; ১৯৪০ সালের আদমশুমারির সময় তারা নিউ ইয়র্ক সিটিতে এবং মার্থার ভিনিইয়ার্ডে একসাথে থাকতেন। ১৯৫০ সালের আদমশুমারিতে, তাকে নিউ ইয়র্ক সিটিতে তার মায়ের সাথে বসবাসকারী হিসেবে রেকর্ড করা হয়েছিল। পরবর্তী জীবনে তিনি এডনা পেম্বারটনের সাথে থাকতেন। মাইনাস ১৯৭২ সালে পঞ্চাশের দশকে মারা যান।

তার গল্প "গার্ল, কালার্ড" বেশ কয়েকবার সংকলিত হয়েছে। এটি *ব্ল্যাক উইমেন'স ব্লুজ* (১৯৯২), *এবনি রাইজিং* (২০০৪)-এ, হারলেম রেনেসাঁসের ছোট গল্পের একটি সংকলনে এবং ২০১১ সালে *দ্য ক্রাইসিস*-এ কৃষ্ণাঙ্গ নারীদের গল্পের একটি সংকলনে অন্তর্ভুক্ত হয়েছিল।

## তথ্যসূত্র

বিষয়শ্রেণী:১৯১৪-এ জন্ম
বিষয়শ্রেণী:১৯৭২-এ মৃত্যু
বিষয়শ্রেণী:ফিস্ক বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শিকাগো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন লেখিকা
বিষয়শ্রেণী:ডেল্টা সিগমা থিটার সদস্য
জাতীয় মৎস্য চাষী দিবস (ভারত)

**জাতীয় মৎস্য চাষী দিবস** প্রতি বছর ১০ জুলাই তারিখে ভারতে পালিত হয়। এই দিবসের উদ্দেশ্য হলো মৎস্য চাষের সাথে জড়িতদের, যেমন জেলে, মাছ চাষী, মৎস্য বিশেষজ্ঞ এবং অন্যান্য অংশীদারদের প্রতি সমর্থন প্রকাশ করা। ২০০১ সালে ভারত সরকার এই দিবসের স্বীকৃতি দেয়। ইন্ডিয়ান কাউন্সিল অফ এগ্রিকালচারাল রিসার্চ (আইসিএআর) অর্থাৎ ভারতীয় কৃষি গবেষণা পরিষদ ২০০১ সালের জাতীয় মৎস্য চাষী দিবস উদযাপনের তত্ত্বাবধান করেছিল, যা ছিল প্রথম। এই গুরুত্বপূর্ণ অনুষ্ঠানে, মৎস্য শিক্ষার ক্ষেত্রে অগ্রণী প্রতিষ্ঠান, সেন্ট্রাল ইনস্টিটিউট অফ ফিশারিজ এডুকেশনও অংশগ্রহণ করে।

## ইতিহাস
বিজ্ঞানী ড. কে এইচ আলিকুনি এবং ড.হীরালাল চৌধুরীর কাজের প্রতি শ্রদ্ধা জানাতে, জাতীয় মৎস্য চাষী দিবস পালন করা হয়। ১৯৫৭ সালের ১০ জুলাই, তারা উভয়েই হাইপোফিজেশন প্রদর্শন করেন, যা ভারতীয় মেজর কার্প মাছের প্রজনন প্ররোচিত করার একটি কৌশল। এটি বিভিন্ন প্রজাতির মাছের প্রজজনে ব্যবহৃত হয়। এই দিনটি আবার জাতীয় মৎস্য উন্নয়ন বোর্ড (এন- এফ- ডি- বি) এর প্রতিষ্ঠা দিবস হিসেবেও পালিত হয়।

## লক্ষ্য
এই দিবস পালনের লক্ষ্য হল দেশের মৎস্য শিল্পের উন্নয়নে মৎস্য চাষী, জলজ ক্ষেত্রের ব্যবসায়ী এবং জেলেদের অবদানকে স্বীকৃতি দেওয়া এবং টেকসই মৎস্য সম্পদ এবং শক্তিশালী বাস্তুতন্ত্র নিশ্চিত করার জন্য দেশটির মৎস্য সম্পদ পরিচালনার পদ্ধতি পরিবর্তনের প্রয়োজনীয়তা সম্পর্কে সচেতনতা বৃদ্ধি করা।

## তাৎপর্য
দেশের অর্থনীতি এবং সামগ্রিক উন্নয়ন মৎস্য শিল্পের দ্বারা ব্যাপকভাবে প্রভাবিত। মৎস্য শিল্প, যা কখনও কখনও "সূর্যোদয় ক্ষেত্র" নামে পরিচিত, ন্যায়সঙ্গত এবং অন্তর্ভুক্তিমূলক উভয় প্রবৃদ্ধির মাধ্যমে বিপুল সম্ভাবনা তৈরি করতে সক্ষম। দ্রুততম প্রবৃদ্ধির অন্যতম প্রধান উৎপাদনকারী ক্ষেত্র হল মৎস্য চাষ। দেশের ২.৮ কোটিরও বেশি মানুষ এই খাত দ্বারা সমর্থিত। তবুও, এই শিল্পে অবাস্তব সম্ভাবনা রয়েছে। ভারতের অর্থনৈতিক জরিপ , ২০১৯-২০ অনুসারে, দেশের অভ্যন্তরীণ সম্ভাবনার মাত্র ৫৮ শতাংশ এখনও পর্যন্ত ব্যবহার করা হয়েছে। মৎস্য খাতের অব্যবহৃত সম্ভাবনা স্কেলযোগ্য ব্যবসায়িক সমাধান বাস্তবায়ন এবং জেলে এবং মাছ উৎপাদনকারীদের জন্য সুবিধা বৃদ্ধির বিভিন্ন সুযোগ উপস্থাপন করে। মৎস্য খাতের সক্ষমতা সম্পূর্ণরূপে পূরণ করার জন্য মৎস্য শিল্পের সমগ্র মূল্য শৃঙ্খলে উৎপাদন, উৎপাদনশীলতা এবং দক্ষতা বৃদ্ধির জন্য প্রযুক্তিগত অগ্রগতি প্রয়োজন।

## তথ্যসূত্র
বিষয়শ্রেণী:মৎস্য শিল্প
বিষয়শ্রেণী:জাতীয় দিবস
বিষয়শ্রেণী: জুলাই উদ্‌যাপন
নর্ডিক ও পল-বাল্ট এলজিবিটিকিউ ছাত্র সংগঠন

**অ্যাসোসিয়েসন অফ নর্ডিক অ্যান্ড পল-বাল্ট লেসবিয়ান,গে, বাইসেক্সুয়াল, ট্রান্সজেন্ডার অ্যান্ড কুইয়ার স্টুডেন্ট অর্গানাইজেশন** (**নর্ডিক ও পল-বাল্ট এলজিবিটিকিউ ছাত্র সংগঠন**) যা সংক্ষেপে **এএনএসও** নামে পরিচিত। এটি একটি আন্তর্জাতিক অলাভজনক বেসরকারি সংস্থা যা নর্ডিক এবং বাল্টিক দেশগুলির সমকামী আরী-পুরুষ, উভকামী এবং এলজিবিটি শিক্ষার্থীদের জীবনযাত্রার মান উন্নত করার জন্য প্রচেষ্টা চালাচ্ছে। অলাভজনক এই সংস্থাটি মূলত  ডেনমার্ক, এস্তোনিয়া, ফ্যারো দ্বীপপুঞ্জ, ফিনল্যান্ড, আইসল্যান্ড, লিথুয়ানিয়া, নরওয়ে, পোল্যান্ড, সুইডেন এবং অল্যান্ডের মতো দেশের এলজিবিটি শিক্ষার্থীদের সহযোগিতা ও জীবনধারার উন্নতির লক্ষ্যে তাদের  কর্মসূচী বাস্তবায়নের পথে অগ্রসর হচ্ছে।

## ইতিহাস
**এএনএসও** -এর প্রতিষ্ঠা হয় ২০০৪ সালের নভেম্বর মাসে। এই সংস্থা ডেনমার্কে প্রতিষ্ঠিত হয়েছিল। বর্তমানে এই সংস্থার সব মিলিয়ে মোট বারোটি সদস্য সংগঠন রয়েছে যেগুলি নিম্নে নথিবদ্ধ করা হল:

* ব্লাস - ডেনমার্ক
* ফ্রাইডারবোগিন এবং ফ্যারো দ্বীপপুঞ্জের বোগিন
* আইসল্যান্ডের কিউয়ার
* ফিনল্যান্ডের হোমোগ্লোবিনি
* ফিনল্যান্ডের টেলিহপি
* সুইডেনের এসএফকিউ
* নরওয়ের উগলেজ
* নরওয়ের স্কিভট ফোরাম
* এস্তোনিয়ার ইস্টি গেই নুরেড
* পোল্যান্ডের কেপিএইচ
* লিথুয়ানিয়ার টিওয়াইএ
* লিথুয়ানিয়ার এলজিএল

প্রতিষ্ঠার সময় **এএনএসও** ফ্যারো দ্বীপপুঞ্জস্থিত মাইকিনসে তাদের মূল কেন্দ্র স্থাপনের সিদ্ধান্ত নিয়েছিল কিন্তু ২০০৬ সালে তারা ডেনমার্কে তাদের সংস্থার মূল কেন্দ্র স্থানান্তরিত হয়, কারণ **এএনএসও** ডেনিশ আইনের অধীনে একটি নিবন্ধিত সংস্থায় পরিণত হওয়ায় সেখানে বাড়তি সুযোগ-সুবিধা পেয়েছিল। **এএনএসও** মূলত **ইগ্লিও** নামক সংস্থার একটি সদস্য সংস্থা।

## তহবিল
**এএনএসও** -এর সমস্ত কার্যক্রমের জন্য তহবিল সংগ্রহিত হয় মূলত ইউরোপীয় ইউনিয়ন, নর্ডিক মন্ত্রী পরিষদ, সরকারী প্রকল্প অনুদান এবং অন্যান্য প্রাপ্ত অনুদানের উপর নির্ভর করে।

## অর্জনসমূহ
২০০৫ সালে ফ্যারো দ্বীপপুঞ্জে এএনএসও প্রথমবার এলজিবিটিকিউ সম্প্রদায়ের উদ্দেশ্যে অনুষ্ঠিত বার্ষিক গৌরব পদযাত্রা আয়োজন করে। নর্ডিক এলজিবিটি ছাত্র সংগঠনগুলির মধ্যে তথ্য এবং ধারণা বিনিময়ের জন্য এএনএসও একটি ওয়েব সংযোগ মাধ্যম তৈরি করেছে। এর পাশাপাশি, এএনএসও ২০০৬ সালে ফিনল্যান্ডের তুর্কুতে  *ইয়ুথ ফর ইউরোপ* নামক একটি প্রকল্পের ভিত্তি প্রতিষ্ঠার কাজ সম্পন্ন করেছে, যেখানে ছোট শহর এবং প্রত্যন্ত অঞ্চলের এলজিবিটিকিউ যুবকদের সমস্যা নিয়ে আলোচনা করা হয়েছে। *ইয়ুথ ইন অ্যাকশন* প্রকল্পের অধীনে আয়োজিত পরবর্তী প্রকল্পের নাম ছিলল *এ কুইয়ার পার্সপেক্টিভ অন ইউরোপীয় স্টুডেন্টস।* এই প্রকল্প কুইয়ার সম্প্রদায়ের উদ্দেশ্যে আয়োজিত হয়েছিল। ২০০৭ সালের জুনে সুইডেনের স্টকহোমে এই প্রকল্পের উদ্বোধন হয়।

## তথ্যসূত্র

বিষয়শ্রেণী:এলজিবিটিকিউ-সম্পর্কিত সংস্থা